Saksassa evakuoitiin ja keskeytettiin suuri rockfestivaali terroristiuhan vuoksi.

1980-luvulla aloitetun Rock am Ring -festivaalin järjestäjä Marek Lieberberg on Bildin mukaan raivoissaan niin muslimeille kuin viranomaisillekin. Festivaalilta jouduttiin evakuoimaan 86 000 ihmistä uskottavaksi sanotun terroriuhan vuoksi.

Marek Lieberberg sanoi lehdistötilaisuudessa, että hänen mielestään on tullut aika tehdä loppu kommentoinnille, jossa todetaan että ”tämä ei ole minun islamini ja tämä ei ole minun ——- ja tämä ei ole minun mitä-tahansa”.

– Nyt on tullut hetki, jolloin jokaisen on aika sanoa se. Haluan vihdoinkin nähdä mielenosoituksia, jotka kohdistuvat näihin väkivallantekijöihin, Lieberberg raivosi.

– En ole vielä nähnyt muslimeja, jotka menisivät kymmeninä tuhansina kaduille ja kysyisivät (islamistiterroristeilta) ’mitä te oikein teette”.

Lieberbergin mielestä hänen tapahtumansa joutui maksamaan hintaa viranomaisten kyvyttömyydestä estää joulukuinen terrori-isku joulutorille Berliinissä.